
	תיקון סעיף 6
	1.
	בחוק עבודת נשים, התשי"ד–1954[footnoteRef:2], בסעיף 6, אחרי סעיף קטן (ד2) יבוא: [2:  ס"ח התשי"ד, עמ' 154.] 


	
	
	"(ד3)	עובדת שהילד אשר ילדה הינו פעוט עם מוגבלות מורכבת זכאית להאריך את תקופת הלידה וההורות בחמישה שבועות נוספים; בסעיף זה –  "פעוט עם מוגבלות מורכבת" – בהתאם לכללים שיקבע השר""

	תיקון חוק הביטוח הלאומי
	2.
	בחוק הביטוח הלאומי [נוסח משולב], התשנ"ה–1995[footnoteRef:3], בסעיף 51, אחרי סעיף קטן (א2) יבוא: [3:  ס"ח התשנ"ה, עמ' 210.] 


	
	
	"(א3)	מבוטחת שהיא עובדת שזכאית להאריך את תקופה הלידה וההורות כאמור בסעיף 6(ד3) לחוק עבודת נשים, תהיה זכאית בעד תקופה ההארכה, לדמי לידה נוספים על דמי הלידה שהיא זכאית להם לפי סעיף 50 ולפי סעיף קטן (א), לפי העניין, ובלבד שדמי הלידה הנוספים כאמור לא ישולמו בעד פרק זמן העולה על חמישה שבועות".


דברי הסבר
חוק עבודת נשים, התשי"ד–1954 (להלן – חוק עבודת נשים), וחוק הביטוח הלאומי [נוסח משולב], התשנ"ה–1995 קובעים את הכללים לגבי תקופת הלידה וההורות והזכאות לדמי לידה עבור חלק מתקופה זו. אורכה של תקופת הלידה וההורות משתנה ותלוי בנסיבות מיוחדות כגון: לידה של ילד פג, לידה של מס' ילדים בלידה אחת, או במקרה בו התינוק מאושפז, וכד'
עם זאת, במצב החוקי הקיים אין מענה למקרה בו הילד שנולד הינו פעוט עם מוגבלות מורכבת, ואז נדרשת הארכה של תקופת הלידה וההורות עקב הצרכים המיוחדים של הילד המחייבים תוספת טיפול והשגחה צמודה. כמו כן, בעוד ילד רגיל זכאי למסגרת חינוכית כבר מגיל 3 חודשים, הזכאות למעון יום שיקומי לפעוט עם מוגבלות הינה מגיל 6 חודשים בלבד.
הצעת החוק מבקשת להאריך את תקופת הלידה וההורות בחמישה שבועות נוספים עבור עובדת שהילד אשר ילדה הינו פעוט עם מוגבלות מורכבת וכן בהתאמה את התקופה בה היא תהיה זכאית לדמי לידה. על פי הצעת החוק, השר ייקבע בכללים מיהו פעוט עם מוגבלות מורכבת שלגביו יש צורך לזכאות כאמור.

